تورکیه جمهوریتی جمهوررئیسی رجب طیب اردوغان, ترور تشکیلاتی داعش نینگ باشلیغی ابوبکر البغدادی نینگ عیالی نینگ هم اوشلنگن لیگی نی معلوم قیلدی.
پایتخت انقره ده گی بیش تپه ملت کنگره و فرهنگ مرکزیده انقره عالی بیلیم یورتی شرعیات فاکولته سی نینگ قوریلیشی نینگ 70 ییل لیگی مناسبتی بیلن بولیب اوتگن مراسم گه اشتراک ایتگن جمهوررئیس اردوغان, خوددی شوو ییر نینگ اوزیده قیلگن معروضه سیده, امریکا قوشمه ایالت لری نینگ سوریه ده اویوشتیرگن عملیاتیده البغدادی نینگ اوزی نی تونل نینگ ایچیده پارتلتگن لیگی نی معلوم قیلرایکن, "بیز هم خاتینی نی اوشله دیک لیکن بیز هرجایده ایتیب یورمه دیک؛ بیرینچی مرته بوگون ایتیاپمن.  عینی دمده سینگلی سی و یازنه سی نی هم اوشله دیک. حتی اولر نی سوریه حدود لریده اوشله دیک.  بیز اوشبو خصوصده اوز فعالیت لری میز نی جدی بیر شکلده دوام ایتتیرماقده میز" دییه قید ایتدی.
ترورچی نینگ, اوزی نینگ منحرف دعواسی اوچون ترحم قیلمسدن معصوم کیشی لرنی اولدیرگن لیگی و اوشبو جهت دن آلیب قره گنده بیر مسلمان نینگ تروریست بولیشی نینگ ممکن ایمس لیگی نی بیلدیرگن اردوغان, اوز سوز لری نی, "اویلمسدن, 'اسلامی تروریزم' دن بحث ایتیاتگن غرب نینگ آئینه گه قره شی کیره ک. ترورچی قیدیریشینگیز تقدیرده اولر سیز ده موجود.  اسلام نامیدن ترورچیلیک فعالیت لری آلیب باریاتگن لرنینگ همه سی حتماً اسلام دشمن لریدن عبارت.  فتح الله چی ترور تشکیلاتی یعنی فتو نینگ نیمه ایکن لیگی نی کورماقچی بولسنگیز اگر باشلیغی نینگ قییرده و کیم لرنینگ حمایه سی آستیده یشیاتگن لیگی گه قره نگ" شکلیده دوام ایتتیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
